O‘zbek milliy maqom san’ati markaziga rahbar tayinlandi

Yangi tashkil etilgan O‘zbek milliy maqom san’ati markaziga rahbar tayinlandi, deya xabar bermoqda Madaniyat vazirligi rasmiy sayti.

2017-yilning 11-dekabridan O‘zbek milliy maqom san’ati markaziga bosh direktor tayinlangunga qadar bosh direktor vazifasini bajaruvchi etib Jabbarov Jasur Toshtemirovich tayinlandi.
“Gazeta.uz” yozishicha, Jasur Jabborov O‘zbekiston Davlat san’at va madaniyat instituti bitiruvchisi (2014-yil) bo‘lib, 2016-yil iyunidan O‘zbekiston badiiy ijodkorlar uyushmasi ma’muri lavozimida ishlab kelgan.
Eslatib o‘tamiz, O‘zbek milliy maqom san’ati markazi Prezidentning 17-noyabrdagi “O‘zbek milliy maqom san’atini yanada rivojlantirish chora-tadbirlari to‘g‘risida”gi qaroriga muvofiq tashkil qilindi.